ดูเหมือนร้านขายก๋วยเตี๋ยวธรรมดา แต่ทำไมคนรออยู่หน้าร้านเยอะจัง
ลักษณะร้านเป็นห้องหนึ่งห้อง มีที่นั่งประมาณ 6 โต๊ะ ซึ่งสามารถรองรับลูกค้าสำหรับนั่งทานที่ร้านได้ไม่เยอะเลย
การสั่ง คือ หน้าร้านจะมีกระดาษให้ลูกค้าจดรายการซึ่งบนหัวกระดาษจะมีคิวบอกไว้ด้วยค่ะ ซึ่งถือว่าดีมาก แค่ลูกค้าจำคิวของตัวเอง พอถึงเวลา เขาก็จะเรียกเพื่อยืนยันสิทธิ์ก่อนทำค่ะ (ส่วนใหญ่จะสั่งกลับบ้าน เนื่องจากที่นั่งสำหรับทานที่ร้านมีน้อย หากถึงคิวแล้วไม่มีที่นั่ง เขาจะข้ามไปก่อน พอมีที่นั่งแล้วจะกลับมาทำให้ค่ะ)

เราไปถึง 5 โมงเย็นหน่อยๆ ได้คิวที่ 15 (555 พอถึงคิวตัวเองไม่มีที่นั่ง ต้องรอนะจ๊ะ)
ยืนมองการทำเหมือนเขาจะแบ่งหน้าที่กันชัดเจนมาก ทั้งคนปรุง คนลวกเส้น คนตักน้ำซุป คนทำหมูเด้ง

และแล้วเวลาที่รอคอยก็มาถึง ก๋วยเตี๋ยวต้มยำ 2 ชาม ราคา 90 บาท
หน้าตาน่าทานมาก ถ้าสั่งแบบหมูล้วนจะได้หมูเด้งแผ่นใหญ่ๆ 3 แผ่น ไข่ต้ม 1 ฟอง / สั่งแบบทะเล จะได้หมูเด้ง 2 แผ่น ไข่ต้ม 1 ฟอง แล้วเพิ่ม กุ้ง 1 ตัว ปลาหมึก
ด้านรสชาติ อร่อยเด็ดสุดๆ ทั้งรสเปรี้ยว หวาน เค็ม ทุกอย่างลงตัวของรสต้มยำฉบับก๋วยเตี๋ยว (แบบของเรานะ ชอบมาก) ไม่ต้องปรุงเพิ่มเลย ตอนแรกกะจะขอเครื่องปรุงด้วยซ้ำแต่ลองชิมดูก่อนเลยเปลื่ยนใจ (แต่ไม่แน่ใจว่ามีหรือไม่ เนื่องจากบนโต๊ะก็ไม่เห็นมีวาง) สมกับที่ยืนรอไม่ผิดหวังจริงๆ เราไม่สงสัยเลยว่าทำไมลูกค้าถึงยอมรอ

*** หากไม่อยากรอนานเพื่อทานที่ร้าน แนะนำสั่งกลับบ้านดีกว่าค่ะ ทางร้านจะแยกน้ำและเส้นคนละถุง สามารถทานได้แบบไม่ต้องปรุงเพิ่มเลย
*** เกี๊ยวทอดก็ขายดีนะคะ เห็นมีลูกค้าซื้อกันเยอะ แต่เราไม่ได้ซื้อชิม แค่ก๋วยเตี๋ยวก็อิ่มจนจุกแล้ว

